CELEX: 32011D0843
Language: lt
Date: 1323734400000
Title: 2011/843/ES: 2011 m. gruodžio 13 d. Komisijos įgyvendinimo sprendimas dėl 2011 m. Sąjungos finansinio įnašo į Ispanijos Karalystės žuvininkystės sektoriaus duomenų rinkimo, tvarkymo ir naudojimo nacionalinę programą (pranešta dokumentu Nr. C(2011) 9318)

16.12.2011   
            
            
               LT
            
            
               Europos Sąjungos oficialusis leidinys
            
            
               L 334/29
            
         KOMISIJOS ĮGYVENDINIMO SPRENDIMAS
   2011 m. gruodžio 13 d.
   dėl 2011 m. Sąjungos finansinio įnašo į Ispanijos Karalystės žuvininkystės sektoriaus duomenų rinkimo, tvarkymo ir naudojimo nacionalinę programą
   (pranešta dokumentu Nr. C(2011) 9318)
   (Tekstas autentiškas tik ispanų kalba)
   (2011/843/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gegužės 22 d. Tarybos reglamentą (EB) Nr. 861/2006, nustatantį Bendrijos finansines priemones, skirtas bendrai žuvininkystės politikai ir jūrų teisei įgyvendinti (1), ypač į jo 24 straipsnio 1 dalį,
   kadangi:
   
               (1)
            
            
               Reglamente (EB) Nr. 861/2006 nustatytos sąlygos, pagal kurias valstybės narės gali gauti Europos Sąjungos įnašą nacionalinių duomenų rinkimo ir tvarkymo programų išlaidoms kompensuoti;
            
         
               (2)
            
            
               tos programos turi būti parengtos remiantis 2008 m. vasario 25 d. Tarybos reglamentu (EB) Nr. 199/2008 dėl Bendrijos sistemos, skirtos duomenų rinkimui, tvarkymui ir naudojimui žuvininkystės sektoriuje bei paramai mokslinėms rekomendacijoms dėl bendros žuvininkystės politikos, sukūrimo (2) ir 2008 m. liepos 14 d. Komisijos reglamentu (EB) Nr. 665/2008, kuriuo nustatomos išsamios Tarybos reglamento (EB) Nr. 199/2008 taikymo taisyklės (3);
            
         
               (3)
            
            
               Ispanijos Karalystė pateikė 2011–2013 m. nacionalinę programą, kaip numatyta Reglamento (EB) Nr. 199/2008 4 straipsnio 4 ir 5 dalyse. Ši programa patvirtinta 2011 m. pagal Reglamento (EB) Nr. 199/2008 6 straipsnio 3 dalį;
            
         
               (4)
            
            
               ši valstybė narė, remdamasi 2008 m. lapkričio 3 d. Komisijos reglamento (EB) Nr. 1078/2008, kuriuo nustatomos išsamios Tarybos reglamento (EB) Nr. 861/2006 įgyvendinimo taisyklės dėl valstybių narių išlaidų, patirtų renkant ir tvarkant pagrindinius žuvininkystės duomenis (4), 2 straipsniu, pateikė 2011–2013 m. laikotarpio metines biudžeto prognozes. Komisija, vadovaudamasi Reglamento (EB) Nr. 1078/2008 4 straipsniu ir atsižvelgdama į patvirtintą nacionalinę programą, įvertino metines biudžeto prognozes;
            
         
               (5)
            
            
               Reglamento (EB) Nr. 1078/2008 5 straipsnyje nustatyta, kad Komisija turi patvirtinti metinę biudžeto prognozę ir priimti sprendimą dėl metinio Sąjungos finansinio įnašo į kiekvieną nacionalinę programą Reglamento (EB) Nr. 861/2006 24 straipsnyje nustatyta tvarka ir remdamasi Reglamento (EB) Nr. 1078/2008 4 straipsnyje nurodyto metinių biudžeto prognozių vertinimo rezultatais;
            
         
               (6)
            
            
               Reglamento (EB) Nr. 861/2006 24 straipsnio 3 dalies b punkte nustatyta, kad Komisijos sprendimu turi būti nustatyta finansinio įnašo norma. To reglamento 16 straipsnyje nustatyta, kad Sąjungos finansinės priemonės pagrindinių duomenų rinkimo srityje neturi viršyti 50 % valstybės narės išlaidų, patirtų vykdant žuvininkystės sektoriaus duomenų rinkimo, tvarkymo ir naudojimo programą;
            
         
               (7)
            
            
               šis sprendimas yra finansavimo sprendimas pagal 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 75 straipsnio 2 dalį;
            
         
               (8)
            
            
               šiame sprendime nustatytos priemonės atitinka Žuvininkystės ir akvakultūros komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Didžiausia bendra Sąjungos finansinio įnašo suma, 2011 m. skiriama Ispanijos Karalystei už žuvininkystės sektoriaus duomenų rinkimą, tvarkymą ir naudojimą, ir Sąjungos finansinio įnašo norma yra nustatytos priede.
   2 straipsnis
   Šis sprendimas skirtas Ispanijos Karalystei.
   
      Priimta Briuselyje 2011 m. gruodžio 13 d.
      
         
            Komisijos vardu
         
         Maria DAMANAKI
         
            Komisijos narė
         
      
   
   
      (1)  OL L 160, 2006 6 14, p. 1.
   
      (2)  OL L 60, 2008 3 5, p. 1.
   
      (3)  OL L 186, 2008 7 15, p. 3.
   
      (4)  OL L 295, 2008 11 4, p. 24.
   
      (5)  OL L 248, 2002 9 16, p. 1.
   
      PRIEDAS
      
         2011–2013 M. NACIONALINĖ PROGRAMA
      
      
         REIKALAVIMUS ATITINKANČIOS IŠLAIDOS IR DIDŽIAUSIAS SĄJUNGOS ĮNAŠAS 2011 M.
      
      
                  (EUR)
               
            
                  Valstybė narė
               
               
                  Reikalavimus atitinkančios išlaidos
               
               
                  Didžiausias Sąjungos finansinis įnašas
                  (50 % norma)
               
            
                  ISPANIJOS KARALYSTĖ
               
               
                  16 043 361,16
               
               
                  8 021 680,58
               
            
                  IŠ VISO
               
               
                  16 043 361,16
               
               
                  8 021 680,58